**Call of Duty: World at War** on Treyarchin kehittämä ja Activisionin marraskuussa 2008 julkaisema ensimmäisen persoonan ammuntapeli. *World at Warin* tarina sijoittuu toisen maailmansodan Tyynenmeren ja itärintaman taisteluihin. Pelisarjasta poiketen pelissä voi pelata kampanjaa yhteistyötilassa, joka tukee korkeintaan neljää pelaajaa samaan aikaan.

Pelaaminen
----------

Peli sisältää laajan yksinpelitilan, jossa jaetulla kuvaruudulla on mahdollista pelata kahden henkilön voimin ja verkon kautta neljän. Pelissä pelataan Tyynenmeren sodassa Yhdysvaltain merijalkaväen sotilaana japanilaisia vastaan ja itärintamalla neuvostoliittolaisilla saksalaisia vastaan. 

### Moninpeli

Moninpeliin on lisätty uudistuksia, kuten panssarivaunu ja kaasukranaatteja. Saadessaan seitsemän tappoa peräkkäin pelaaja voi kutsua koiria vihollisten kimppuun ja asettaa tykistön tuli-iskun, kun tappoja on kertynyt viisi peräkkäin. Kolmella peräkkäisellä tapolla voi kutsua tiedustelulentokoneen, joka paljastaa vihollisten sijainnin.

### Zombies

Kampanjan ja moninpelin lisäksi pelissä on pelimuoto Nazi Zombies, jossa 1–4 pelaajaa taistelee loputtomia zombilaumoja vastaan, kunnes kaikki pelaajat ovat kuolleet. Kierroksien edetessä zombit vahvistuvat ja niiden määrä kasvaa. Pelimuodon alkuperäinen taso on nimeltään Nacht der Untoten, mutta Windowsille ilmaisilla päivityksillä ja konsoleille maksullisilla karttapaketeilla avattavat tasot ovat Verrückt, Shi No Numa ja Der Riese. Pelimuodon yhtenä erikoisuutena on *Raygun* eli lasersädepyssy, joka on kaikista tehokkain ase. Tasossa Der Riese on mahdollisuus kehittää aseisiin muun muassa tulivoimaa ja lipaskokoa Pack-a-Punch-koneen avulla.

Pelimuodon tasoissa käsitellään epäkuolleita natseja, paitsi Shi No Numassa, jossa zombeina ovat japanilaiset sotilaat. Pelimuodon tasoissa Shi No Numa ja Der Riese on myös epäkuolleita koiria/susia (*Hellhounds*).

Juoni
-----

Päähahmona on sotamies Miller, joka herää vangittuna japanilaisten valtaamalla Makinilla. Hän näkee, kuinka japanilainen upseeri kiduttaa ja kuulustelee sotamies Pyleä. Lopulta alikersantti Roebuck pelastaa Millerin kuolemalta ja johtaa joukon veneille, joilla he pakenevat atollilta.

Kaksi vuotta myöhemmin Miller, Roebuck ja kersantti Sullivan ovat mukana Peleliun taistelussa. Tykistön avulla yhdysvaltalaiset etenevät kohti japanilaisten asemia. Japanilainen tappaa Sullivanin katanalla, minkä vuoksi Roebuck ylennetään kersantiksi. Yhdysvaltalaiset kohtaavat väijytyksen suolla ja etenevät tukikohtaan, jossa Miller tappaa japanilaiset bunkkereista ja juoksuhaudoista liekinheittimen avulla. Lopulta yhdysvaltalaiset valtaavat saaren lentokentän ja etenevät syvemmälle sisämaahan.

Itärintaman peliosuus alkaa venäläisen sotamiehen Dimitri Petrenkon nähdessä, kuinka hänen toverinsa teloitetaan Stalingradin taistelun aikana. Petrenko seuraa kersantti Viktor Reznovin ohjeita ja murhaa kenraali Heinrich Amselin tarkkuuskiväärillä. Kolme vuotta myöhemmin Petrenko ja Reznov tapaavat toisensa Seelowin kukkuloiden taistelussa.

Okinawan taistelun aikaan upseeri Locke tuhoaa japanilaisia aluksia ja pelastaa veden varaan joutuneita yhdysvaltalaisia PBY Catalina -lentokoneella. Miller tuhoaa japanilaisten tukikohtia Okinawalla ja osallistuu Shurin linnan taisteluun.

Berliinin taistelussa Petrenko ja Reznov etenevät kaupungin laitamilta keskustaan ja valtaavat metrotunnelin. Lopullinen taistelu puna-armeijan ja Wehrmachtin välillä käydään valtiopäivätalossa, jonka katolle Petrenko asettaa Neuvostoliiton lipun.

### Ääninäyttelijät

|  |  |  |
| --- | --- | --- |
|  Gary Oldman  | … |  Sgt. Reznov
  |
|  Kiefer Sutherland  | … |  Sgt. Roebuck
  |
|  Craig Houston  | … |  Pvt. Chernov
  |
|  Chris Fries  | … |  Sgt. Sullivan
  |
|  Aaron Stanford  | … |  Pvt. Polonsky
  |

| Zombies-pelimuoto |
| --- |
|  Steve Blum   | … |  Tank Dempsey
  |
|  Tom Kane  | … |  Takeo Masaki
  |
|  Nolan North  | … |  Edward Richtofen
  |
|  Fred Tatasciore  | … |  Nikolai Belinski
  |

Vastaanotto
-----------

*Call of Duty: World at War* sai yleisesti positiivisen vastaanoton. GameSpot kuvaili pelin saavuttavan suuruutta, mutta jäävän huippuosaamisesta palatessaan toiseen maailmansotaan. IGN totesi *World at Warin* olevan vankka ja varma ammuntapeli tajoten rentoa ja ’hardcore’-menoa." *Official Xbox Magazine* arvioi pelin olevan enneminkin lisäosa *Call of Duty* -pelisarjaan kuin kokonainen uusi peli.

IGN osoitti suosiota pelin tekijälle Treyarchille sen päätöksestä viedä pelin tapahtumat Tyynellemerelle toisen maailmansodan aikaan. Yhteistyöpelin lisääminen auttoi pelistä tekemään sellaisen mihin ei kyllästyisi ja moninpeliä kuvailtiin sellaiseksi jossa toinen maailmansota todella loistaa. GameSpot kuvaili pelin sisältävän "hyvin näytellyn dialogin" Sgt. Roebuckin ja Sgt. Reznovin välillä kuten myös hyvän yksinpeli-/yhteistyöpeli kampanjamoodin.

*Final Fronts*
--------------

*Call of Duty: World at War – Final Fronts* on Rebellion Developmentsin kehittämä ja Activisionin marraskuussa 2008 julkaisema pelin PlayStation 2 -versio. *Call of Duty: World at Warista*. Peli poikkeaa *World at Warista* monella tavoin ja sillä on omat episodinsa. Peli sisältää muun muassa Ardennien taistelun ja pelattavina hahmoina ovat myös britit. Pelissä ei esiinny neuvostoliittolaisia. *Final Fronts* on *World at Waria* graafisesti heikompi, eikä pelissä ole Nazi Zombies -pelimuotoa ja verkkopeliä.

Lähteet
-------

1. ↑  Call of Duty: World at War (Xbox 360) Review GameRankings. Viitattu 17.11.2008.
2. ↑  Call of Duty: World at War (PlayStation 3) Review GameRankings. Viitattu 17.11.2008.
3. ↑  Call of Duty: World at War (PC) Review GameRankings. Viitattu 17.11.2008.
4. ↑  Call of Duty: World at War (Wii) Review GameRankings. Viitattu 17.11.2008.
5. ↑  Call of Duty: World at War (PlayStation 3) Metacritic. Viitattu 11.12.2008.
6. ↑  Call of Duty: World at War (Xbox 360) Metacritic. Viitattu 11.12.2008.
7. ↑  Call of Duty: World at War (PC) Metacritic. Viitattu 11.12.2008.
8. ↑  Call of Duty: World at War (Wii) Metacritic. Viitattu 11.12.2008.
9. ↑  Call of Duty: World at War Review from Game Informer Game Informer. Viitattu 14.3.2009.
10. 1 2 3  Call of Duty: World at War Review at GameSpot  12.11.2008. GameSpot. Viitattu 13.11.2008.
11. ↑  Game Trailers Call of Duty: World at War Review  11.11.2008. Game Trailers.  Arkistoitu 2.12.2008. Viitattu 13.11.2008.
12. ↑  Game Trailers Call of Duty: World at War Review (Wii) Game Trailers. Viitattu 31.1.2009.
13. 1 2 3  Call of Duty: World at War Review  11.11.2008. IGN. Viitattu 11.11.2008.
14. ↑  Call of Duty: World at War Review  11.11.2008. IGN. Viitattu 11.11.2008.
15. ↑  Official Nintendo Magazine Call of Duty: World at War review (Wii) Official Nintendo Magazine. Viitattu 31.1.2009.
16. 1 2  Call of Duty: World at War Review at OXM  12.11.2008. Official Xbox Magazine.  Arkistoitu 19.11.2008. Viitattu 13.11.2008.
17. ↑  It's World War II... but not as we know it Official Xbox Magazine. Viitattu 22.7.2011.
18. ↑  Meer, Alec. "Call of Duty: World at War", Christmas 2008.
19. ↑  Call of Duty: World at War (X360) Review XPlay. Viitattu 17.11.2008.

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Call of Duty* |
| --- |
|  |
| Toinen maailmansota | 
* Call of Duty
	+ United Offensive
	+ Finest Hour
* 2
	+ Big Red One
* 3
	+ Roads to Victory
* World at War
* WWII
* Vanguard

 |
|  |
| *Modern Warfare* | 
* *Modern Warfare*
* *Modern Warfare 2*
* *Modern Warfare 3*
* *Modern Warfare* (2019)

 |
|  |
| *Black Ops* | 
* Black Ops
* Black Ops II
	+ Declassified
* Black Ops III
* Black Ops IIII
* Black Ops Cold War

 |
|  |
| Muut | 
* Ghosts
* Advanced Warfare
* Infinite Warfare
* Mobile
* Warzone

 |

 |